Në kuadër të Marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakulteti i Gjeologjisë dhe Minierave, Fakulteti i Teknologjisë së Informacionit dhe Fakulteti i Inxhinierisë së Ndërtimit, në Universitetin e Trentos, Itali, (Università degli Studi di Trento).

**Llojet e mobilitetit përfshijnë:**

* Shkëmbimin e studentëve për studime.

**Nivelet e mobilitetit për studentët: Bachelor, Master**

* Studentët duhet të jenë të regjistruar në Fakultetin e Gjeologjisë dhe Minierave, Fakultetin e Teknologjisë së Informacionit dhe Fakultetin e Inxhinierisë së Ndërtimit, të Universitetit Politeknik të Tiranës.

**Kohëzgjatja e bursave për studentët:**

* Semestri i 2-të i vitit akademik 2024 – 2025

**Numri total i studentëve:** 5

* Fakulteti i Gjeologjisë dhe Minierave - 2
* Fakulteti i Teknologjisë së Informacionit – 1
* Fakulteti i Inxhinierisë së Ndërtimit - 2

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Italisht ose Anglisht);
* Dokumenti Learning Agreement\*\*.

\*Ofrohen kurset në gjuhën angleze, ku niveli minimal i kërkuar për gjuhën është B1. Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në University of Trento lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Shefi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”klikoni më poshtë:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies%2C%20student.pdf)

Për t’u njohur me kurset e lëndëve që ofron TRENTO, ju lutemi klikoni te:  [Choose your courses](https://international.unitn.it/incoming/choose-your-courses)

***Afati për aplikim, pranë Drejtorisë së Komunikimit dhe Koordinimit në UPT: Deri më 30 Shtator 2024, ora 12.00.***

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al dhe abeqo@upt.al